Şakir İsgəndərov

Şakir İsgəndərov () — Birinci Qarabağ müharibəsi iştirakçısı.

 Həyatı 

 Erkən illəri
Şakir İsgəndərov 1958-ci ildə Laçın rayonunun Oğuldərə kəndində anadan olmuşdur. O, 1975-ci ildə orta məktəbi bitirdikdən sonra Bakıya gəlir və orada fəhlə işlədi. 1977–1979-cu illərdə Rusiyanın Çita şəhərində hərbi xidmət keçdikdən sonra Bakıya qayıdır. O, həmin illərdə zavodda fəhlə işləyirdi.

 Birinci Qarabağ müharibəsi və döyüşlərdə iştirakı 
1991-ci ildə Arif Paşayevin könüllülərdən ibarət batalyonuna qoşulmuşdur. 1992-ci ilin fevral ayında Zabux dərəsi tərəfdə 29 və 30-cu postlarda xidmət etmişdir. O, 1992-ci ilin martında könüllü kimi döyüşlərə gedəndə Azərbaycan bayrağı da götürmüşdü. 1992-ci ilin may ayında Qubadlı rayonunun Muradxanlı kəndinə, oradan da Kəlbəcərdə, 1993-cü ilin martın axırlarında Pçanik kəndində ermənilərlə qarşı döyüşüb. O, öz dəstəsi ilə 1993-cü ilin aprelin ortalarında Laçın rayonunun Oğuldərə kəndində Seyid Məmmədin qalası deyilən ərazidə məskunlaşıb və ermənilərin mühasirəsində qalmışdı. İsgəndərovun üzərində kiçik Quran və Azərbaycan bayrağı var idi.

İsgəndərov axşamlar kəndlərinə gedib, oradan yemək tapıb, gizləndiyi yerə gətirirdi. Daha sonra, gecələr kəndlərdən yemək toplayıb, gündüzlər Seyid Məhəmməd deyilən yerə çəkiliridi. 1993-cü ilin mayın 14-də ermənilər onların yerini bildikləri üçün, İsgəndərov 19 nəfərlik dəstəsi ilə oradan qaçmağı qərara aldılar. Dəstənin dördü rus, qalanları azərbaycanlı idi. 1993-cü ilin may ayının 20-də xeyli kolluqda gizləndikdən sonra ermənilər çıxıb getdilər. Dəstə Güləbird çayının qırağı ilə üzü Güləbird kəndi istiqamətinə gedirdilər. Çayı o biri tərəfə keçmək lazım idi. Çay axını güclü olduğudan, çətinliklə də olsa çayı keçə bildilər. 54 gün mühasirədə qalandan sonra, Azərbaycan postuna çatmışdılar. 1993-cü ilin mayın 26-da Qubadlıda onların dəstəsini geniş sorğu–sual etdilər.

 Birinci Qarabağ müharibəsindən sonra 

 Şəxsi həyatı 
1991-ci ildə evlənmişdir.

 Həmçinin bax 
 54 gün mühasirədə (film, 2012)

 İstinadlar 

Kateqoriya:Birinci Qarabağ müharibəsi iştirakçıları
Kateqoriya:Laçın rayonunda doğulanlar